דורין אטיאס

דורין אטיאס (נולדה ב-25 בנובמבר 1974) היא מבקרת אופנה, סטייליסטית ומנחת טלוויזיה ישראלית. דורין אטיאס נולדה בקריית ים. לאחר שסיימה את שירותה בצה"ל כקצינת הדרכה בחי"ר, החלה אטיאס את הקריירה שלה בעולם האופנה, כשהחלה לעסוק כמלבישה בפרסומות. בשנת 2001 החלה להלביש בסדרות טלוויזיה, כששימשה כמלבישה בטלנובלה "לגעת באושר" ובסדרת הטלוויזיה "פרנקו וספקטור" בערוץ 2. בשנת 2003 הייתה המלבישה הראשית בטלנובלה של הוט 3 "משחק החיים". בעקבות פרק "מאחורי הקלעים" שצילמה ההפקה של "ערב טוב עם גיא פינס" סביב "משחק החיים", החלה אטיאס באותה שנה להגיש פינת ביקורת אופנה בתוכנית, אותה היא הגישה עד פיטוריה בשנת 2021. בדצמבר 2022, תבעה את מערכת גיא פינס בגין פיטורים שלא כדין. במקביל להגשת הפינה, הלבישה דורין בסדרות "טלנובלה בע"מ" ו"מיכאלה" בהוט 3, ו"אלביס, רוזנטל והאישה המסתורית" בערוץ השני. כמו כן, החלה אטיאס ללמד עיצוב דמויות לטלוויזיה ב"שנקר" וב"עבודי קריאייטיב". בשנת 2006 נטלה חלק (גם ככותבת) בתוכנית הפאנל של ערוץ הוט 3, "בנות", לצד רבקה מיכאלי, דנה ברגר ודנה ספקטור. באותה שנה שפטה בתוכנית "פרסי האופנה" (שהגישה יעל בר זוהר) בערוץ 2. מלבישה, בין-השאר, את מירי מסיקה ושי גבסו. ב־2012 הנחתה וביקרה אופנה בתוכנית "שעת הדרקון" ששודרה בערוץ 10. אטיאס היא רכזת מגמת הסטיילינג בבית הספר לפרסום "עבודי קריאייטיב" בתל אביב. ב־2015 החלה לעצב אופנה יחד עם ששון קדם, והמותג שלהם, פטיט דוריס, הומלץ במגזין ווג הבריטי. ב־2020 השתתפה אטיאס בעונה התשיעית של תוכנית הטלוויזיה מחוברים בהוט. ב־2022 החלה להגיש תוכנית לילה ברשת 13. לאחר שהתארחה במספר פרקים של הפודקאסט "פותחות הכל" של קורין קיציס, אשר זכו לרייטינג גבוה[דרוש מקור], החלה בהנחיית פודקאסט משלה. הפודקאסט בהנחייתה, "אש!", עלה לאוויר בינואר 2023, לצד יונתן גל. בשנת 2024 השתתפה כיועצת בתוכנית הטלוויזיה "מוקד 11" ששודרה בכאן 11. אטיאס גרושה ולה שני בנים. דורין אטיאס, ברשת החברתית פייסבוק דורין אטיאס, ברשת החברתית אינסטגרם דורין אטיאס, במיזם "אישים" לתיעוד היצירה הישראלית דורין אטיאס, במסד הנתונים הקולנועיים IMDb (באנגלית) איתי יעקב, פה גדול, באתר nrg‏, 11 בנובמבר 2005 מלי זיידמן, שנת הדרקון: דורין אטיאס מדברת, באתר nrg‏, 1 באוגוסט 2011 מורן שריר, הצעקה האחרונה, באתר הארץ, 24 ביוני 2012 שחר אטואן, שוטרת האופנה דורין אטיאס מחליפה צד ומוציאה קולקציה. מי מחכה לה בפינה?, באתר הארץ, 1 במאי 2015 קרן נתנזון ויץ, מלכת הדרקונים ישנה באלכסון: עכשיו דורין אטיאס אוהבת בעיקר את עצמה, באתר Xnet‏, 26 ביולי 2015 קורין גדעון, אנשים, ‏מלכת הדרקונים: איך הפכה דורין אטיאס למבקרת האופנה הכי משפיעה בארץ?, באתר ‏מאקו‏, 7 בספטמבר 2017 גבי בר חיים, "אחרי הלידה הייתי בדיכאון אטומי. הייתי סופר אמא אבל מתה מבפנים. מתה! ", באתר "ידיעות אחרונות", 19 בפברואר 2018 רז שכניק, "אני קמה לאכול מתוך שינה. בקיץ דופקת פירות. בחורף יושבת לקלף תפוז. פעם שתיתי חלב, חשבתי שזה מיץ תפוזים", באתר "ידיעות אחרונות", 23 במרץ 2018 יהודה נוריאל, "היום הייתי שואלת את עצמי מראש אם אני רוצה ילדים. ומה הייתי עונה? לא יודעת", באתר "ידיעות אחרונות", 21 באפריל 2019 איתי יעקב, דורין אטיאס: "אף אחד לא חסין מפניי. זו לא רק ביקורת, אלא חינוך", באתר Xnet‏, 18 ביולי 2019 איריס אברמוביץ', דורין אטיאס: "כל הסיפור של אופנה הוא אוברייטד", באתר את, 23 ביולי 2019 תחיה ברק, דורין אטיאס על השינוי בתדמית שעברה ב"מחוברים": "גילו שאני לא כזו כלבה", באתר ynet, 24 במאי 2021 ערן סויסה, לאחר 18 שנות עבודה: דורין אטיאס תובעת את מערכת גיא פינס, באתר ישראל היום, 18 בדצמבר 2022 רות פרל בהריר, שני מותגים ישראליים נכללים ברשימת ההמלצות של "ווג" בריטניה, באתר הארץ, 19 במרץ 2017